Rumah Dato Wan Ahmad

Rumah Penghulu Dato Haji Wan Ahmad, lebih dikenali sebagai Rumah Dato Wan Ahmad, ialah sebuah rumah tradisional Melayu yang terletak di Kampung Pengkalan Asam, Kangar, Perlis. Rumah ini dibangunkan pada 1920-an oleh Dato Haji Wan Ahmad dan merupakan antara rumah yang paling cantik di Kangar.

Ia telah diwartakan sebagai salah satu warisan ketara dalam Geopark Perlis.

 Sejarah 
Rumah ini telah didirikan pada 1925 dengan membelanjakan sebanyak RM6,000. Kerja pembinaan rumah ini melibat beberapa orang tukang. Proses membelah kayu untuk membuat tiang dijalankan oleh Long Ki yang berketurunan Thai. Sedangkan struktur rumah pula dibina oleh tukang rumah tempatan bernama Ah Wei, dan Pak Mat Pelekat, Behor Temak. Ia siap dalam masa lapan tahun dan kini dimiliki oleh pewarisnya.

 Seni bina 
Rumah ini menampilkan reka bentuk rumah Kedah-Perlis yang terkenal. Ia mempunyai dua tingkat dan diperbuat daripada kayu. Permukaan dinding dihiasi dengan ukiran dan dicat dengan pelbagai warna, termasuk hijau, kuning dan merah muda.

 Dalam budaya popular 
 Pada 2019, ia menjadi lokasi penggambaran iklan raya Aidilfitri oleh Tenaga Nasional Berhad, bertajuk Konvo Epik Fantastik.
 Ia juga tampil dalam muzik video Yuna pada 2019, melalui lagu bertajuk "Forevermore".

Lihat juga
 Rumah Penghulu Abdul Ghani
 Rumah Penghulu Abu Seman
 Rumah Biru Kampung Baru
 Rumah Warisan Haji Su

 Rujukan 

Kategori:Pelancongan di Perlis
Kategori:Rumah di Malaysia
Kategori:Tapak Warisan di Malaysia